CELEX: 62011TA0331
Language: bg
Date: 2013-09-12 00:00:00
Title: Дело T-331/11: Решение на Общия съд от 12 септември 2013 г. — Besselink/Съвет (Достъп до документи — Регламент (ЕО) № 1049/2001 — Проект на решение на Съвета за разрешаване на Комисията да води преговори по споразумението за присъединяване на Европейския съюз към Конвенцията за защита на правата на човека и основните свободи — Изключение, свързано със защитата на обществения интерес в областта на международните отношения — Частичен достъп — Задължение за мотивиране — Искане за извършване на процесуално-организационни действия или за събиране на доказателства — Недопустимост)

26.10.2013   
            
            
               BG
            
            
               Официален вестник на Европейския съюз
            
            
               C 313/22
            
         Решение на Общия съд от 12 септември 2013 г. — Besselink/Съвет
   (Дело T-331/11) (1)
   
   (Достъп до документи - Регламент (ЕО) № 1049/2001 - Проект на решение на Съвета за разрешаване на Комисията да води преговори по споразумението за присъединяване на Европейския съюз към Конвенцията за защита на правата на човека и основните свободи - Изключение, свързано със защитата на обществения интерес в областта на международните отношения - Частичен достъп - Задължение за мотивиране - Искане за извършване на процесуално-организационни действия или за събиране на доказателства - Недопустимост)
   2013/C 313/42
   Език на производството: английски
   
      Страни
   
   
      Жалбоподател: Leonard Besselink (Утрехт, Нидерландия) (представители: адв. O. Brouwer, адв. J. Blockx и адв. E. Raedts)
   
      Ответник: Съвет на Европейския съюз (представители: първоначално C. Fekete, P. Plaza García и J. Herrmann, впоследствие P. Plaza García, J. Herrmann и B. Driessen)
   
      Встъпила страна в подкрепа на ответника: Европейска комисия (представители: E. Paasivirta и P. Costa de Oliveira)
   
      Предмет
   
   Искане за отмяна на решението на Съвета от 1 април 2011 г., с което се отказва пълният достъп до документ № 9689/10, съдържащ проекторешение на Съвета за разрешаване на Комисията да води преговори по присъединяването на Европейския съюз към Конвенцията за защита на правата на човека и основните свободи, подписана в Рим на 4 ноември 1950 г.
   
      Диспозитив
   
   
               1.
            
            
               Отменя решението на Съвета от 1 април 2011 г., с което се отказва да се даде пълен достъп до документ № 9689/10 в частта му, с която се отказва достъпът до указанието за водене на преговори № 5 и до неоповестените части от поискания документ, в които са напомнени въведените с Договора за ЕС принципи, от които трябва да се ръководят преговорите за присъединяването на Европейския съюз към Конвенцията за защита на правата на човека и основните свободи, подписана в Рим на 4 ноември 1950 г., или които само поставят въпросите, подлежащи на разглеждане при преговорите.
            
         
               2.
            
            
               Отхвърля жалбата в останалата ѝ част.
            
         
               3.
            
            
               Всяка страна понася направените от нея съдебни разноски.
            
         
      (1)  ОВ C 238, 13.8.2011 г.